บาทเปิดตลาด 35.14บาทต่อดอลล่าร์ อ่อนค่า
เงินบาทเปิดตลาด 35.14บาทต่อดอลล่าร์  อ่อนค่าลง หลังตัวเลขศก.สหรัฐฯ ออกมาดีหนุนดอลลาร์แข็งค่า
28 ต.ค. 2559

เงินบาทเปิดตลาด 35.14บาทต่อดอลล่าร์  อ่อนค่าลง หลังตัวเลขศก.สหรัฐฯ ออกมาดีหนุนดอลลาร์แข็งค่า
นักบริหารเงินจากธนาคารกรุงศรีอยุธยา กล่าวว่า เงินบาทเปิดตลาดเช้านี้อยู่ที่ระดับ 35.14 บาท/ดอลลาร์ อ่อนค่าจากช่วงปิดตลาดเย็นวานนี้ที่ระดับ 35.09 บาท/ดอลลาร์ เคลื่อนไหวตามทิศทางของค่าเงินในภูมิภาค เนื่องจากดอลลาร์แข็งค่าหลังได้รับปัจจัยหนุนจากตัวเลขเศรษฐกิจ
"บาทอ่อนค่าต่อเนื่องตามภูมิภาค เนื่องจากดอลลาร์แข็งค่าหลังได้รับปัจจัยหนุนจากตัวเลขเศรษฐกิจที่ออกมาดี โดยเฉพาะตัวเลขการว่างงานที่ลดลง" นักบริหารเงินฯ กล่าว
นักบริหารเงินฯ คาดกรอบการเคลื่อนไหวของเงินบาทวันนี้จะอยู่ในกรอบระหว่าง 35.10-35.20 บาท/ดอลลลาร์
"วันนี้บาทน่าจะเคลื่อนไหวในกรอบรอดูตัวเลขผลิตภัณฑ์มวลรวมภายในประเทศ (GDP) ของสหรัฐฯ ไตรมาส 3/59"